Turistattraksjon

**Turistattraksjon** er steder, gjenstander og hendelser som har spesiell interesse for turister og som disse derfor oppsøker. Dette kan for eksempel være historiske steder, monumenter, dyreparker, muséer og kunstgallerier, byggverk (slott, skyskrapere, broer), nasjonalparker eller fornøyelsesparker. En turistattraksjon er typisk en stedbundet gjenstand eller hendelse, men kjente periodiske hendelser kan også ha egenskap av en turistattraksjon. Slike er for eksempel Eurovision Song Contest og Olympiske leker.

## Turisme og attraksjoner
Attraksjoner eksisterer bare i samspill med turistene. En ressurs blir ikke et reisemål før potensielle turister har fått informasjon om ressursen og reisemålet blir ikke turistattraksjon før turistene besøker reisemålet. 

## Perspektiver
Turistattraksjoner er beskrevet ut fra tre ulike perspektiver: Det *ideografiske*, det *organisatoriske* og det *kognitive*. Det ideografiske fokuserer på ressursen, og innebærer generelle egenskaper som vakre landskap, klima og kultur. Det organisatoriske betyr fokus på romlige, kapasitetsmessige og temporære forhold. Det kognitive har fokus på turistene og deres oppfatninger og opplevelser. 

## Service og sesonger
I nærheten av turistattraksjoner er det gjerne en høy konsentrasjon av servicetjenester rettet mot turistene slik som hoteller og andre overnattingssteder. Populære turistattraksjoner kan ha en positiv effekt på næringslivet i området, selv om turisme kan være svært sesongpreget. For eksempel vil det i mange typiske vintersportsområder slik som Beitostølen være liten aktivitet i sommerhalvåret, mens det omvendte gjelder for områder med sommeraktivitet slik som Hvaler kommune og Tjøme i Færder kommune. Preikestolen i Forsand er et eksempel på et punktmål som er sterkt sesongpreget og tilnærmet utilgjengelig på vinteren, mens Bryggen i Bergen er et eksempel på et turistmål som er tilgjengelig hele året.

## Unike miljøer
Det byr på problemer å lage en autoritativ oversikt over turistattraksjoner, ikke minst på et globalt nivå. En slik oversikt er «Verdensarven» (UNESCOs liste over verdens kultur- og naturarvsteder). Dette er en liste over natur- og kultursteder som har en særlig betydning for menneskeheten. Lista er ikke over *turistattraksjoner*, men en liste av områder som representerer unike kultur- eller naturhistorisk miljøer som forteller noe om jordens eller menneskenes historie. Det er UNESCO fører denne listen, og de stiller krav om at områdene skal vernes.
  
## Turistens perspekiv
Mange turistattraksjoner gir besøkende en minneverdig opplevelse, og mange av dem er av en slik art at opplevelsen er gratis eller svært billig mens andre kan ha adgangsbegrensninger og høy pris. Fordi det gjerne er en stor tilstrømming av turister så kan slitasjen på severdighetene være stor, noe som forringer opplevelsen, eller adkomst kan være overpriset. Turiststrømmen kan også tiltrekke seg selgere av mat, suvenirer og lignende og dette kan også forringe opplevelsen. Når slikt tar overhånd så blir gjerne turistattraksjonene omtalt som «turistfeller». 

## Kjente turistattraksjoner

### Byggverk

* Big Ben i London, England
* Brandenburger Tor i Berlin, Tyskland
* Bryggen i Bergen
* Colosseum i Roma, Italia
* Den kinesiske mur i Kina
* Det skjeve tårn i Pisa, Italia
* Eiffeltårnet i Paris, Frankrike
* Empire State Building i New York,  USA
* Times Square i New York,  USA
* Frihetsgudinnen i New York,  USA
* Golden Gate Bridge i San Francisco, USA
* Machu Picchu i Peru
* Operahuset i Sydney, Australia
* Pyramidene i Kairo, Egypt
* Taj Mahal i Agra, India
* Kristusstatuen i Rio de Janeiro, Brasil
* Vasilijkatedralen i Moskva, Russland
* Akershus festning i Oslo
* Holmenkollbakken i Oslo
* Gamlebyen i Fredrikstad
* Slottsfjelltårnet i Tønsberg
* Fredriksten festning i Halden
* Sverd i fjell i Stavanger
* Ishavskatedralen i Tromsø
* Munkholmen i Trondheim
* Nidarosdomen i Trondheim
* Slottet i Oslo

### Fornøyelsesparker

* Disneyland 
** California, USA
** Paris, Frankrike
** Tokyo, Japan
* Disneyworld i Florida, USA
* Liseberg i Göteborg, Sverige
* Legoland
** Billund, Danmark
** Windsor, England
** Günzburg, Tyskland
** Carlsbad, California
* Tivoli i København, Danmark
* Universal Studios 
** Florida, USA
** Osaka, Japan
* Hunderfossen familiepark ved Lillehammer
* Dyreparken i Kristiansand
* Tusenfryd i Ås
* Bø Sommarland i Bø (Telemark)
* Kongeparken ved Ålgård
* Gravity Sports Trampolinepark ved Tønsberg
* Høyt og lavt i Lardal
* Lilleputthammer i Øyer

### Museer

* British Museum i London, England
* Louvre i Paris, Frankrike
* National Palace Museum i Taipei, Taiwan
* Ripley's Believe It or Not (voksmuseum) &ndash; flere steder
* Madame Tussauds (voksmuseum), flere steder
* Graceland i Memphis, USA
* Kon-Tiki Museet i Oslo
* Munchmuseet i Oslo
* Vikingskipshuset i Oslo
* Norsk Teknisk Museum i Oslo
* Norsk Oljemuseum i Stavanger
* Ringve Museum i Trondheim
* Slottsfjellsmuseet i Tønsberg
* Midgard vikingsenter på Borre
* Fredrikstad Museum i Fredrikstad
* Troldhaugen i Bergen
* Akvariet i Bergen
* Dyreparken i Kristiansand
* Atlanterhavsparken i Ålesund
* Bjørneparken i Flå
* Langedrag Naturpark i Nore og Uvdal
* Oslo Reptilpark i Oslo
* Breheimsenteret i Jostedalen i Luster

### Natur

* Saltstraumen i Bodø
* Grand Canyon i Arizona, USA
* Galápagosøyene i Ecuador
* Niagarafallene i New York, USA og Ontario, Canada
* Skagen i Nordjylland, Danmark
* Preikestolen i Rogaland
* Kjerag i Rogaland
* Hardangerfjorden i Vestland
* Geirangerfjorden i Møre og Romsdal
* Trollstigen i Møre og Romsdal
* Briksdalsbreen i Vestland
* Kjenndalsbreen i Vestland
* Lindesneshalvøya i Agder
* Nordkapplatået i Finnmark
* Verdens ende i Vestfold
* Mølen i Vestfold
* Nigardsbreen i Luster

## Andre attraksjoner
* Freak show, menneskelig menasjeri
* Raritetskabinett

## Referanser


## Se også
* Landemerker
*Turistmål
*Suvenirer

## Noter